Mäntyharjun aseman valoharhat Mäntyharjussa asuva valotaiteilija Spirit of the Forest alias Antti Arosanervo herättää valoteoksellaan henkiin Mäntyharjun juna-aseman ympäristön yhdeksi viikonlopuksi. Asemarakennus ympäristöineen on valaistuna perjantaista sunnuntaihin 16.-18.11.2018 klo 16-21.30 välillä. Arosanervo on suunnitellut väliaikaisen teoksen Mäntyharjun rautatieaseman ympäristöön. Valojen avulla aseman ympärille luodaan mystinen illuusio kesästä perhosineen ja valaistune puineen. Asemarakennuksen sisällä näyttäisi myös olevan elämää. Mäntyharjun asemalla pysähtyvät junat matkustajineen pääsevät myös hetkeksi mukaan aseman valoilluusioiden maailmaan.
Aseman valoharhat -valoteos Mäntyharjun asemalla
Valotaiteilija Spirit of the Forest alias Antti Arosanervon valoteos Mäntyharjun asemalla